
La classe 


treballadora dels 


Ja fa més de deu anys de l'inici de 
la crisi. Han passat les hipoteques 
subprime, les pujades i baixades de 
la prima de risc, els rescats bancaris, 
les retallades en serveis públics i les 
reformes laborals. Però per damunt 
de la classe treballadora ha passat 
tota una maquinària que ha aprimat 
els nostres minsos drets, que ha em- 
pitjorat les nostres condicions de 
vida i ens ha deixat un horitzó de 
precarietat laboral, mentre se'ns ve- 
nien falses imatges d'emprenedoria 
i oportunitats a l'estranger. 


Els polítics, els mitjans de comuni- 
cació, les tertúlies i els dexperts) ens 
insistien diàriament amb el discurs 
que havíem viscut per damunt de les 
nostres possibilitats i que per supe- 
rar la crisi calia que tota la població 
s'estrenyés el cinturó, fos pacient i 
esperés que passés el mal tràngol. I 
hi afegien que tota crisi és una opor- 
tunitat. 


cMentre les 
nostres condicions 
han empitjorat 
clarament, 

els beneficis 
empresarials no 
han deixat de 
créixer. 


Per contra, des de l'anticapitalisme 
assenyalàvem que repartir les cul- 


pes de la crisi a tothom per justificar 
l'austeritat era una tàctica per fer que 
el gran capital continués obtenint be- 
neficis mentre els treballadors i les 
treballadores vèiem com baixaven 
els sous i augmentaven les retalla- 
des. 


La situació actual en la qual vivim 
les classes populars ens dóna la raó: 
mentre les nostres condicions han 
empitjorat clarament, els benefi- 
cis empresarials no han deixat de 
créixer. Diuen que la crisi ha passat, 
però les retallades, la precarietat i els 
sous de misèria que deien que eren 
transitoris s'han quedat com a part 
de la nostra vida quotidiana. 


Durant la darrera dècada, les di- 
ferències econòmiques entre la 
classe treballadora i les classes 
dominants s'han incrementat. Des 
del primer trimestre del 2012, la 
productivitat per hora treballada ha 
crescut deu vegades més que el sa- 
lari mitjà. A part del minso sou mí- 
nim interprofessional, de 900 euros 
des d'inici d'any, però d'entre 600 i 
735 euros en el període 2008-2018, 
les treballadores hem perdut molta 
capacitat d'exigir millores salarials i 
de condicions laborals amb la darre- 
ra reforma laboral. Així, la produc- 
tivitat empresarial s'ha multiplicat 
aprofitant-se d'aquestes condicions. 
La remuneració de les treballadores 
no ha recuperat encara els nivells del 
2000, això ha portat molts treballa- 
dors i treballadores a acceptar aques- 
tes condicions precàries. Davant la 
por creada pels índexs d'atur tan 
elevats, els treballadors i les treballa- 


dores hem acceptat unes condicions 
inferiors, no només en questions 
salarials, sinó també en horaris, des- 
cansos i hores extres, i hem arribat a 
renunciar a drets reconeguts en con- 
venis col:lectius, contractes laborals 
i en l'estatut del treballador. 


Tota aquesta situació es fa molt més 
evident quan ho analitzem afegint-hi 
la perspectiva de gènere: l'escletxa 
salarial és el gran lucre dels empre- 
saris. Als Paisos Catalans, les do- 
nes cobrem cada any entre 4.800 i 
7.000 euros menys que els homes. 
El 2529 de les dones assalariades 
cobrem a l'any un salari inferior a 
11.792 euros bruts, cosa que situa 
la nostra mensualitat en 842,5 euros 
mensuals. 


Dones i joves paguem la factura. 
El sou anual d'una treballadora de 
26 anys avui és un 3329 inferior al 
del 2008. El 7229 dels contractes a 
temps parcial els tenim les dones. I, 
dels contractes de jornada completa, 
les dones només en tenim el 4199. 
Prop d'un 2029 de les dones (en- 
front del 2, 7499 dels homes) respo- 
nem que tenim un contracte parcial 
perquè tenim obligacions familiars 
o ens hem d'encarregar dels infants, 
de malalts o de persones d'edat 
avançada. El capitalisme empresa- 
rial s'aprofita de l'opressió patriar- 
cal per lucrar-se sense frens ni límits 
de les pitjors condicions a les quals 
hem estat sotmeses les dones treba- 
lladores històricament, reprodueix 
aquesta diferenciació de gènere dins 
el conjunt de les treballadores i vio- 
lenta les nostres vides. 


cEl 7225 dels 
contractes a 
temps parcial 
els tenim 

les dones 


Paisos Catalans: 
sortir de la crisi per 
entrar enla precarietat. 


Mentre les nostres condicions de 
vida empitjoren, els beneficis de les 
companyies a l'estat espanyol van 
créixer el 2016 un 20029 respec- 
te a l'any anterior, però els salaris 
segueixen estancats des del 2012. 
Aquest 2018, la disparitat ha estat 
encara més visible: l'1Y0 més ric 
s'ha quedat amb el 4079 de tota la 
riquesa creada, mentre el 5070 més 
pobre amb prou feines s'ha repartit 
el 729. Des del 2010, a l'estat espan- 
yol, com a la resta del món, hi ha un 
nou multimilionari cada dos dies: la 
riquesa de l'elit econòmica trans- 
nacional ha crescut a un ritme d'un 
1324 anual. Això no és un ascensor 
social o el somni americà on qualse- 
Vol pot fer-se milionari, és l'assegu- 
rança que els poderosos conserven 
tots els privilegis i cada vegada en 
volen més i més. 


Els minsos serveis públics, en can- 
Vi se sostenen gràcies als impostos 
que paga la classe treballadora: el 
8399 de la recaptació fiscal el 2016 
va provenir de l'IVA, l'IRPF i al- 
tres impostos, mentre que l'Impost 
de Societats va aportar el 1229 del 
total (un 1029 menys que el 2007). 
Des del 2009, els serveis sanitaris 
de caràcter públic han patit retalla- 
des d'entre 15.000 i 21.000 milions 
d'euros anuals. 


dL'impost de 
societats només 
va aportar el 1237 

Fem numeros 


Aquest curs, als centres 
educatius de Catalunya 
hi ha instal-lats 
1.015 barracons. 


A Catalunya hi ha 400.000 
treballadores pobres. 


El tercer trimestre de 2018, 

es produiren a Catalunya 
2.531 desnonaments, el 2226 
de tot l'estat. 


Al País Valencià, el 4025 de 
les treballadores temporals 
són pobres. 


ts 


Durant el 2017 el lloguer 
va pujar un 15,928 al País 
Valencià. 


DE 


A les Balears, el 3925 de les 
treballadores cobren menys 
de 1.000 euros al mes. 


Un 203 de les llars 
valencianes pateixen 
pobresa energètica. 


Í 


El 30,42 de la despesa 
sanitària valenciana recau 
en el sector privat. 


600 llars a les Balears 
reben ajudes per pagar 
A les Balears, les pacients serveis bàsics. 
esperen més de 70 dies 
per a una operació i més 
de 30 per a la consulta 


d'una especialista. A les Balears, el preu de 
l'habitatge ha pujat un 625 el 
primer trimestre de 2019. 
La banca espanyola va Caixa Banc vol acomiadar L'energia pujarà entre un 22 i 
guanyar 8.600 milions més de 2.000 treballadores un 526 enguany. 


d'euros el primer semestre el 2019. 
de 2018. 


lÉS DE MÍNIMSI 


Quan engeguem la tele o la ràdio 
i hi parla un polític progressista, el 
més normal és que sentim tot de pa- 
raules boniques, però que en realitat 
no volen dir res Si no van acompan- 
yades d'accions reals. 


I, quan passen a l'acció, veiem que 
entre tot allò que diuen i allò que 
realment fan hi ha molta distància. 
Hem vist presidents omplir-se la 
boca del dret a l'habitatge i, l'en- 
demà, enviar la policia a executar 
desnonaments. Hem sentit conse- 
llers parlar d'igualtat d'oportunitats 
per a tothom i, tot seguit, continuar 
afavorint les escoles concertades. 
Per no parlar del fet que la majoria 
de polítics que gestionen la Sanitat 
pública són membres d'una mútua 
privada. O de les dones polítiques 


que resolen la seva doble explotació 
carregant la feina a l'esquena d'una 
treballadora migrada a canvi d'un 
salari de misèria. 


Si fóssim en una tertúlia, ara saltaria 
el tertulià d'ordre a dir que tot això 
és simplificar. Però les persones que 
no vivim en bombolles de benestar 
sabem la realitat de tot plegat perquè 
hem vist com desnonaven veinat del 
barri. Hem fet cua als ambulatoris 
i hem vist infermeres treballant per 
damunt de les seves possibilitats per 
intentar apedaçar les retallades. Co- 
neixem veines que treballen sense 
contracte per 4 euros l'hora a casa 
de famílies riques. Sabem d'aquell 
amic del nostre fill que, tot i les bo- 
nes notes de batxillerat, va decidir 
no anar a la universitat perquè a ca- 


Progrés... 
bla,bla,bla,bla,bla,... 


Benestar... 
bla,bla,bla,bla,bla,... 


Sa seva no arribaven a final de mes. 
No són simplificacions ni tòpics, és 
la tossuda realitat. 


Per això no ens creiem les paraules 
boniques dels polítics hipòcrites. 
Volem fets, i fets concrets. Sabem 
que, perquè la majoria hi guanyi, 
la minoria que talla el bacallà ha 
de perdre-hi. Això és el que volem 
exigir amb les mesures de mínims 
per a una vida digna. Necessitem 
construir entre tots i totes un pro- 
grama de reivindicacions per a la 
millora de les condicions de vida 
de la classe treballadora i fer girar 
l'agenda de política social al vol- 
tant d'aquestes reivindicacions. 
I, sobretot, necessitem organit- 
Zar-nos per poder guanyar aquestes 
reivindicacions. 


Perquè la 
majoria hi guanyi, 
la minoria que 
talla el bacallà ha 
de perdre-hiv 


Els canvis no cauen del cel 


La jornada laboral de 8 hores no 
va venir gràcies als diputats de les 
Corts, sinó a una vaga general inde- 
finida. L'abolició del servei militar 
només va ser possible després que 
milers de joves es declaressin in- 
submisos. Els atacs contra l'ensen- 
yament en català a Mallorca només 
es van aturar amb la mobilització 
més massiva de la història de l'illa. 


Un referèndum d'autodeterminació 
a Catalunya només va ser possible 
per l'autoorganització de centenars 
de milers de persones. 


Només són quatre exemples, però 
ens mostren que els canvis en pro- 
funditat neixen i s'organitzen fora de 
les institucions. En aquestes pàgines 
hem presentat unes reivindicacions 
que són de mínims perquè la classe 
treballadora puguem tenir una vida 
digna. Per passar del paper a la reali- 
tat cal organitzar-se. A pràcticament 
totes les comarques dels Paisos Ca- 
talans hi ha espais, col:lectius i pla- 
taformes lluitant per reivindicacions 
socials. 


Organitzar-se és de mínims 
si volem canviar les cosesi 


da 


Endavant OSAN 


dels Paisos Catalans 


159 Se9 


Tuits i respostes Continguts 


Endavant OSAN 


Edita el perí 


Organització Socialista d'Alliberament Nacional 


Erem milers i hem demostrat c que els 


Je m——— seis Eli a 


Mal pe 


) GRAMB PE es UNE 
' VIDAC DIGI Lo 
i Le SI 


per b 
Es ab 


endavant té 


organització socialista d'alliberament nacional 

La banca sempre 


guanya. 


Perquè hi guanyi 
el poble, la banca 
ha de ser del poble. 


Entre el 2009 i el 2014 ens van 
robar un patrimoni social molt im- 
portant. Les caixes d'estalvi eren 
entitats que legalment pertanyien a 
la societat a través d'entitats socials 
i de la participació de treballadors i 
usuaris en els seus Òrgans de govern. 
Malgrat la seva nefasta gestió i el fet 
d'actuar habitualment al servei dels 
interessos capitalistes, la propietat 
era social. El patrimoni d'aquestes 
caixes es va crear amb els estalvis 
de les classes populars, que n'eren 
els principals usuaris. I a través de 
les lleis i de decrets de bancaritza- 
ció, tot aquest capital social es va 
privatitzar i va anar a parar en mans 
de pocs bancs. 


cEntre el 2009 j 

el 2014, ens van 
robar el patrimoni 
social de les 
caixes d'estalvi 
per regalar-lo als 
DaNnCSsx 


El govern espanyol va donar 65.000 
milions d'euros per al rescat banca- 
ri. Aquests diners van servir per sa- 
nejar les caixes d'estalvi just abans 
de regalar-les als bancs. Són diners 
dels treballadors i les treballadores 
que també han acabat en mans de la 
banca. D'aquests, 40.000 ja sabem 
que no seran retornats. 


Ara mateix, quatre bancs controlen 
el 7029 del negoci bancari a Cata- 


lunya, el País Valencià i les Illes 
Balears. Entre gener i setembre 
del 2018, aquests quatre bancs van 
guanyar 13.228 milions d'euros, 
gairebé tot el pressupost anual de 
sanitat de les autonomies dels Pai- 
sos Catalans. 


Segurament deus haver escoltat 
molts gurus de l'economia de mer- 
cat, líders polítics o presentadors i 
tertulians que diuen que els actuals 
bancs són elements fonamentals per 
al bon funcionament de l'economia, 
i que justifiquen que entre tots els 
regaléssim milers de milions i els 
féssim lleis a mida perquè pogues- 
sin continuar augmentant els seus 
beneficis privats. 


T'ho deuen estar dient des d'un mi- 
tjà de comunicació que és propietat 
d'un banc, o a qui el banc garanteix 
una línia de crèdit que no garantiria 
a altres persones. O des d'un mitjà 
de comunicació públic, als òrgans de 
govern del qual hi ha partits polítics 
que deuen als bancs una quantitat de 
diners que saben que mai no podran 
tornar. O des d'un programa radio- 
fònic patrocinat per un banc. O des 
d'una càtedra o centre d'estudis fi- 
nançat per un banc. 


Capgirar el model bancari 
En els darrers anys hem vist com la 
banca s'ha dedicat, principalment, a 
injectar diners en l'economia espe- 
culativa en detriment de l'economia 
productiva i a crear productes finan- 
cers cada vegada més complexos, de 
manera que s'ha arribat directament 
a l'estafa i s'ha beneficiat només als 
més poderosos. 


Hem pogut veure com des de les 
institucions de la Unió Europea, 
especialment des del Banc Central 
Europeu, no s'ha tingut capacitat, 
o voluntat, per regular els mercats 
financers. I les polítiques financeres 
que suposadament havien d'ajudar i 
rescatar famílies i empreses, i oferir 
liquiditat als estats, només han ser- 
Vvit per a l'obtenció de més recursos 
per a la banca privada. A més, cal 
recordar que el BCE no està contro- 
lat per cap institució pública i que 
el seu únic objectiu és mantenir la 
inflació a la zona euro per sota del 
299. La crisi financera ha demostrat 
que, sense una banca pública potent, 
el mercat financer queda totalment 
en mans d'unes entitats privades que 
tenen com a únic objectiu l'augment 
dels seus beneficis a curt termini i a 
qualsevol preu. 


La banca ha de tenir una funció so- 
cial: finançar els serveis públics que 
garanteixin una vida digna i parti- 
cipar en la transformació socioe- 
conòmica cap a un model sostenible 
ecològicament i de repartiment de 
la riquesa. Es a dir, amb els diners 
de la gent ha de finançar coses que 
beneficiin a la gent. 


cEntre el generi 
el setembre del 
2018, els quatre 
grans bancs van 
guanyar 15.228 
Milions d'eurosx 


Ens cal una banca pública, i es podria crear des 


d'ara mateix. Amb què es podria crear2 


e Amb els instituts públics de finances del País 
Valencià i Catalunya. 

e Amb el retorn de la part proporcional dels 40.000 
milions d'euros del rescat bancari. 

e Amb la recuperació de tot el patrimoni social de les 
caixes d'estalvi que es va regalar als bancs. 

e Amb la recuperació com a propietat pública de tots 
els actius als Paisos Catalans de Banhia, controlada 


en més d'un 6099 pel FROB. 


També ens cal una legislació que beneficii la banca 


cooperativa per damunt de la banca privada. 

No, el que paguem per 
l'habitatge no és normal. 
Ni just. Ni l'única opció 


possible. 


Marxar de casa els pares o del pis 
compartit per iniciar una nova eta- 
pa de vida independent o en pare- 
lla es pot convertir en una quimera 
per culpa dels preus de compra o 
de lloguer. Viure de lloguer amb un 
contracte de tres anys que saps que 
t'apujaran per damunt del que pots 
pagar es pot convertir en un malson 
en forma de compte enrere, recerca 
d'un altre habitatge, necessitat de 
canviar de població o d'acabar vi- 
vint en un habitatge en males con- 
dicions. 


Tenir habitatge digne a un preu dig- 
ne s'està convertint en molts llocs 
dels Paisos Catalans en una missió 
impossible. L'augment del preu de 
venda o de lloguer dels habitatges 
contrasta amb els salaris baixíssims 
i la precarietat laboral. 


El retorn de la bombolla 
immobiliària 

Per molta propaganda que ens van 
fer dient-nos que havíem après dels 
errors passatsy, la bombolla immo- 
biliària es torna a inflar per tal que 
els de dalt continuin enriquint-se 
a costa de la classe treballadora. 
L'augment del preu de compra dels 
habitatges ja torna a créixer al ma- 
teix ritme que fa quinze anys. 


cA l'estat espanyol, 
el 201/ els lloguers 
van pujar 12 
vegades més que 
els sous 


Les dades parlen per si soles: en el 
conjunt de l'estat, el preu de com- 
pra d'un habitatge es va encarir un 
5,870 en el darrer any. Als Paisos 
Catalans, i especialment a les grans 
ciutats, aquest encariment encara és 
més accentuat. A València, els preus 
han pujat un 1720, a Tarragona, un 
1520, mentre que a Alacant, Lleida 


o Barcelona la pujada ha estat supe- 
rior al 1099. A les zones turístiques, 
el boom també es nota amb força: a 
Sóller, els preus dels pisos han aug- 
mentat un 2179 el darrer any. 


dL'augment del 
preu de compra 
dels habitatges ja 
torna a créixer al 
mateix ritme que 
fa quinze anys2 


Destinar la meitat del sou a 
pagar el lloguer 

L'augment del preu de compra dels 
habitatges també s'ha traslladat als 
preus del lloguer. La desregulació 
dels contractes de lloguer a favor 
del propietari i la limitació mínima 
de la durada a 3 anys no es va fer per 
donar seguretat als petits propietaris, 
sinó per donar beneficis als grans 
propietaris i facilitar les operacions 
de compravenda d'edificis sencers. 


A Barcelona, des del 2013 el preu 
del lloguer ha augmentat gairebé 
un 5074. A Catalunya, els llogaters 
ja dediquen de mitjana la meitat del 
seu salari per pagar-lo (llum, aigua 
i calefacció a banda). Al País Va- 
lencià, només en el darrer any els 
lloguers han augmentat gairebé un 
1099. 


Hi ha dues dades que resumeixen la 
situació. A l'estat espanyol, el 2017 
els lloguers van pujar 12 vegades 
més que els sous, i, de tots els mem- 
bres de l'OCDE, era l'estat en què 
els seus habitants dedicaven una part 
més gran del sou a pagar el lloguer. 


Qui no pugui pagar, 

al carreri 

Diàriament, moltes famílies són 
expulsades a la força de casa seva 


perquè no poden continuar pagant 
la hipoteca ni fer front als augments 
del lloguer. Moltes d'aquestes famí- 
lies no tenen cap alternativa de lloc 
on anar a viure. 


A Catalunya, entre l'octubre i el 
desembre del 2018 es van registrar 
2.531 desnonaments. En tres mesos, 
centenars de famílies van ser expul- 
sades de casa seva. Al País Valencià, 
el 2018 hi va haver més desnona- 
ments que l'any anterior, a causa de 
l'impagament del lloguer. 


La lluita contra els desnonaments ha 
tingut com a resposta popular l'au- 
toorganització dels afectats en dife- 
rents plataformes com la PAH, els 
Sindicats de Llogaters o les Oficines 
i Grups d'Habitatge. Per contrares- 
tar l'acció d'aquestes organitzacions, 
l'estat ha legalitzat els desnonaments 
en obert, és a dir, sense una data 
d'execució prefixada. 


Per garantir el dret a un habitatge digne per 


a tothom haurem de perjudicar els beneficis 


que alguns fan amb aquest dret. És per això 


que creiem que: 


e Cal limitar el preu del lloguer a un 1026 del salari dels inquilins. 


e Cal expropiar els pisos buits en mans de la banca i dels fons voltors, i 


I qui s'enriqueix amb totes 
aquestes pujades2 

L'any 2009, el govern Zapatero va 
legalitzar les Socimi. Són societats 
d'inversió que compren immobles 
per destinar-los al lloguer. El 2012, 
el govern Rajoy va decretar que 
les Socimi no paguessin cap tipus 
d'impost de societat i que només 
paguessin el 570 dels impostos de 
transmissió quan compressin Un im- 
moble. Un any després, el 2013, es 
reduia el temps mínim de contractes 
de lloguer de cinc a tres anys. 


L'estat ha destinat 65.000 milions 
d'euros dels nostres impostos a 
rescatar els bancs. Gairebé 50.000 
milions han estat directament rega- 
lats. En comptes de cobrar una part 
d'aquests diners quedant-se els mi- 
lers d'habitatges buits que són en 
mans de la banca, va permetre que 
aquests bancs venguessin els seus 
actius immobiliaris als fons voltors 


convertir-los en habitatge social. 


I, sobretot, hem de continuar organitzant-nos a les plataformes i organitzacions 
pel dret a l'habitatge, defensant el nostre veinat i a nosaltres dels desnonaments, 


i lluitant contra la propaganda verinosa que vol convertir l'habitatge en una 


mercaderia més. 


PSOE i PP van 
legalitzar unes 
societats d'inversió 
en pisos de lloguer 
Que no paguen 
impostos 


i se"n quedessin els beneficis. Això 
ha provocat desnonaments i que més 
d'un milió d'habitatges restin buits, la 
meitat dels quals són al País Valencià. 
Malgrat el bombardeig diari de pu- 
blicitat d'immobiliàries i bancs trac- 
tant l'habitatge com si fos un pro- 
ducte financer o una inversió més, 
per a la classe treballadora l'habitat- 
ge és simplement un espai necessari 
per viure. Però per al govern i per 
als rics és una oportunitat de nego- 
ci: avui dia, comprar un habitatge i 
posar-lo a lloguer genera una rendi- 
bilitat superior al 1099. 


7 Salari mínim de 12 
Aigua, llum, gas i tt 
Una banca públicc 


dd : 
/ 


I SESDEMÍÍ 


JO euros per 30 h. 
ler d un màxim del 1075 del salari. 
jecomunicacions públics i a preus socials. 

ICS 10026 garantits, sense privortitzacions ni repagaments. 


— PERAUNA 


endavan t fe 


ialista d'alliber 


— 

endavant Bé 


arganització socalista d'al berament nananal 


Una llar paga en llum, aigua, gas i 
telecomunicacions al voltant de 150 
euros mensuals. Un cost que és as- 
sumible si en aquesta llar hi entren 
dos sous estables, però que pot ser 
un problema quan en aquesta llar 
només hi entra un sou precari, una 
pensió mínima o un subsidi d'atur. 


cAls Paisos 
Catalans tenim 
UNS SOUS UN 2034 
més baixos I 
paguem el gas un 
232 Més car que 
en el conjunt de la 
ZONA EeUTrOx 


El preu que paguem per aquests ser- 
veis és just2 Als Paisos Catalans, en 
una família amb dues persones tre- 
ballant hi entren de mitjana 43.000 
euros bruts l'any. Al conjunt de la 
zona euro, aquesta mitjana d'ingres- 
sos puja a 53.000 euros. En canvi, 
als Paisos Catalans paguem el gas 
un 23949 més car que en el conjunt de 
la zona euro. Paguem l'internet més 
car de la zona euro. En electricitat 
paguem exactament el mateix que la 
mitjana de la zona euro, malgrat que 
els sous estiguin per sota d'aquesta 
mitjana. 


L'any 2017, les quatre grans com- 
panyies de serveis bàsics (Endesa, 
Iberdrola, Naturgy i Telefónica) van 


dL'any 201/ Endesa, 
Iberdrola, Naturgy 
i Telefónica van 
guanyar, en 
conjunt, /32/ 
Milions d'euros 


guanyar, en conjunt, 7.327 milions 
d'euros, mil milions més del que es 
gasta la Generalitat en la sanitat de 
tots els valencians i valencianes en 
un any. Mentrestant, Florentino Pé- 
rez continua sense tornar la indem- 
nització de 1.350 milions d'euros 
que va rebre com a indemnització 
pel magatzem Castor, i que el Tri- 
bunal Constitucional va declarar 
nul:la. Aquestes companyies com- 
pren els favors de l'estat a través de 
portes giratòries: no són només els 
exministres als seus consells d'ad- 
ministració o assessorament, sinó 
també centenars d'alts funcionaris 
en excedència que facturen elevats 
honoraris en aquestes corporacions. 


Aquests preus, aquests beneficis i 
les portes giratòries esdevenen un 
insult al conjunt de la gent treba- 
lladora, quan gairebé un milió de 
valencians i valencianes pateix po- 
bresa energètica. Una part impor- 
tant de les morts per incendis a la 
llar estan relacionades amb aquesta 
pobresa energètica. Les desgràcies 
provocades per espelmes, estufes de 
combustió i electricitat punxada no 
són culpa de la irresponsabilitat de 
les persones afectades, sinó de la po- 


Deixar de menjar 

per pagar les factures 
dels subministraments 
mentre aquestes 
grans empreses tenen 
beneficis milionaris2 


bresa energètica creada per ingressos 
baixos o inexistents, i costos alts de 
l'habitatge i dels subministraments 
bàsics. Com pot afrontar una pen- 
sionista que visqui sola la despesa 
d'un lloguer de 500 euros, d'uns 
subministraments bàsics de 150 eu- 
ros i l'alimentació mensual amb una 
pensió mínima de 677,40 euros2 
Com pot afrontar una família a l'atur 


aquestes mateixes despeses amb les 
rendes d'inserció autonòmiques que 
se situen entre 500 i 600 euros7 
Molt sovint es limiten els serveis 
bàsics a la llum, l'aigua i el gas. 
Però no tenir accés a internet a casa 
és una barrera per a la socialització 
d'infants i joves, i també per al seu 
èxit escolar. La fractura digital, a 
més, dificulta poder inserir-se en el 
mercat laboral. La connectivitat a 
internet i la telefonia mòbil no són 
cap luxe ni cap cosa de les quals pu- 
guem prescindir. Són un servei bàsic 
al qual tothom hauria de poder tenir 
accés, i que aquest accés no suposés 
haver de retallar en alimentació o 
calefacció. Quantes famílies pres- 
cindeixen de la calefacció i utilitzen 
mantes a l'hivern per evitar que els 
seus fills siguin els únics de la classe 
sense connexió a internet2 Quantes 
famílies deixen d'esmorzar o de so- 
par per evitar que els tallin l'aigua 
o la llum2 


ecCom es pot afrontar un llo- 
guer a 500 euros, 
subministraments bàsics 
a 150 euros i l'alimentació 
mensual amb una pensió 
mínima de 677,40 euros2x 


Per poder viure una vida digna, per poder tenir una 


societat justa i per posar en marxa una transició 


ecològica que ja no pot esperar, necessitem garantir: 


e Que cap llar no es queda sense serveis bàsics. 
Hem d'erradicar la pobresa energètica i garantir uns 
preus dels serveis bàsics assequibles per a totes les 
persones. 

e Uns serveis públics al marge de la lògica d'acumu- 
lar beneficis de les grans empreses, i amb capacitat 
per poder limitar els interessos privats de les grans 
corporacions. 

e Una planificació de serveis que es basi en l'interès 
social i en el benefici de la gent. Això vol dir posar 
l'equilibri territorial i la sostenibilitat ecològica per 


davant dels beneficis privats. 


Garantir això només és possible si l'aigua, la llum, el 
gas i les telecomunicacions passen a ser de propietat 


i gestió públiques. 

Cobrar mési 
treballar menys 
no només és 
possible, sinó que 
és necessari i de 


justícia. 


cEl sou 

anual d'una 
treballadora 

de 26 anys avui 
és un 352 inferior 
al del 20082 


Ens diuen que tenir feina és la base 
per tenir una vida digna. Però 8 de 
cada 10 convenis col'lectius tenen 
categories que contemplen salaris 
inferiors als 1.000 euros. De fet, 
663.375 persones als Paisos Cata- 
lans reben per la seva feina a jornada 
completa sous per sota dels 14.238 
euros bruts l'any. l amb aquests 
ingressos —i ja no parlem de qui 
només té feina a temps parcial— és 
impossible tenir una vida digna. 


Beneficis per a pocs 

Els beneficis de les companyies a 
l'estat espanyol van créixer el 2016 
un 20099 respecte a l'any anterior, 
mentre que els salaris segueixen es- 
tancats des del 2012. Des del 2015, 
la majoria dels euros procedents del 
creixement econòmic van a parar a 
les carteres dels més rics, que s'han 
embutxacat quatre vegades més di- 
ners que la franja més pobra de la 
població. De fet, aquest 2018 aques- 
ta disparitat és encara més visible: 
190 més ric es va quedar el 4029 de 
tota la riquesa creada, el 5070 més 
pobre, amb prou feines va poder 
repartir-se el 729 d'aquesta riquesa. 


Els tertulians que ben d'hora al ma- 
tí es dediquen a defensar el sistema 
des de les ràdios ens repeteixen so- 
vint la cançoneta que els salaris i la 
productivitat van de la mà. Doncs 
bé, des del primer trimestre del 
2012, la productivitat per hora tre- 


En cent anys la 
productivitat s'ha 
multiplicat però 
la jornada laboral 
legal no s'ha 
requit2 


cLes dones 
cobrem entre 
un 16 i un 2526 
menys que 
els homes 


ballada ha crescut deu vegades més 
que el salari mitjà. Els sous estan 
paralitzats, ja que les empreses han 
optat per guanyar competitivitat a 
còpia de pagar uns sous insuficients. 
Externalització dels serveis i feines 
precàries són moneda corrent. I som 
sobretot les dones i els joves els qui 
paguem la factura. Avui, el sou anual 
d'una treballadora de 26 anys és un 
3394 inferior al del 2008. 


lles dones encara cobrem 
menys 

Una de cada quatre dones que tre- 
ballem cobrem un salari igual o 
inferior a 842,5 euros al mes. I és 
que les dones cobrem entre un 16 i 
un 2529 menys que els homes. Als 
Paisos Catalans, les dones cobrem 
cada any entre 4.800 i 7.000 euros 
menys que els homes. 


I no només cobrem menys. El 7220 
dels contractes a temps parcial els te- 


nim les dones. I, dels contractes de 
jornada completa, només en tenim 
el 4179. A les enquestes, prop d'un 
2099 de les dones (enfront del 2,7420 
dels homes) responem que tenim un 
contracte parcial perquè tenim obli- 
gacions familiars o ens hem d'enca- 
rregar de la mainada, de malalts o de 
persones d'edat avançada. 


Lluitar per guanyar 

Enguany se celebra el centenari de 
la vaga de la Canadenca. Després de 
molts dies de vaga general, l'estat va 
acabar acceptant la jornada laboral 
de 8 hores. El centenari recorda dues 
coses importants: que els avenços 
en drets per a la classe treballadora 
només s'aconsegueixen als carrers i 
mitjançant la lluita, però també que 
fa cent anys que tenim la mateixa 
jornada laboral de 8 hores. Mentre 
que en un segle la productivitat s'ha 
multiplicat, els nostres drets conti- 
nuen congelats. 


no ser esclaves del rellotge, per redistribuir les tasques de cura 


a les nostres llars. 


El salari i la jornada laboral són elements clau de la lluita de 
la classe treballadora al llarg de la història. Tenim la mateixa 
jornada laboral des de fa cent anys i els sous estan pràcticament 
estancats des de fa una dècada, mentre el cost de la vida no para 


d'augmentar. 


Si volem una vida digna, cal tornar a batallar per sous més alts i 
jornades més baixes. Exigim un salari digne, que ens permeti cobrir 


totes les nostres necessitats sense penúries econòmiques. Exigim 


una jornada laboral que ens permeti tenir temps per gaudir-lo, per 


e Un salari mínim de 1.200 euros permetria als treballadors 
i treballadores poder afrontar les necessitats bàsiques del cost 


de la vida. 


e Una jornada laboral de 30 hores setmanals també fomentaria 
que moltes més dones poguéssim accedir a feines de jornada 


completa. 


e l acabar amb la bretxa salarial és imprescindible per poder 


començar a parlar d'igualtat entre homes i dones. 

Mentre hi hagi sanitat 

i educació privada per a 
qui s'ho pugui pagar, 

la sanitat i l'educació 
pública estaran 
infrafinançades. 


Tenir garantida l'atenció sanitària 
en cas de malaltia, una escolarit- 
zació que intenti escurçar les di- 
ferències socials o l'assistència a 
persones dependents són mesures 
de mínims per poder aspirar a una 
vida digna. 


Aquests serveis públics no són cap 
regal del govern ni són finançats a 
través de l'aportació desinteressada 
de la patronal. Els serveis públics 
els paguem la classe treballadora 
amb part del nostre treball. Si ens 
els retallen o ens els privatitzen, 
ens estan robant una part del nostre 
salari. 


Perquè els serveis públics són tam- 
bé un nou camp per fer-hi negoci. 
Interessos financers i empresarials 
de tot tipus compten amb la com- 
plicitat dels governs per obtenir be- 
neficis privats d'allò públic. 


La crisi econòmica ha servit d'ex- 
cusa per fer un pas endavant en 
aquesta privatització. Fins i tot ho 
van esculpir en l'article 135 de la 
constitució espanyola: el pagament 
del deute públic passa per davant 
de les despeses socials. 


Des del 2009, els serveis sanitaris 
de caràcter públic als Paisos Ca- 
talans han patit retallades d'entre 
15.000 i 21.000 milions d'euros. 
Per exemple, les Illes Balears van 
gastar el 2016 un 16,929 menys en 
despesa sanitària que el 2010, i Ca- 
talunya, un 1120 menys. 


La reducció dels pressupostos sanita- 
ris ha comportat reducció de planti- 
lles (sobretot a partir de no renovar 
contractes temporals), augment 
d'hores de feina, retallades salarials, 
tancament de llits i serveis, i aug- 
ment de llistes d'espera, entre altres 
consequències negatives per a les 
treballadores i les persones usuàries. 


Els pressupostos d'educació de Cata- 
lunya, el País Valencià i Illes Balears 
són el 2018 encara inferiors als de 
2010. I una part d'aquests pressu- 
postos està destinada a pagar l'escola 
concertada, un negoci privat subven- 
cionat amb diners públics. De fet, 
la doble xarxa és una anomalia del 
nostre sistema educatiu i perpetua 
l'infrafinançament històric de l'en- 
senyament públic. 


La privatització en l'àmbit universi- 
tari s'ha concretat en la retirada de 
finançament públic i en l'augment de 
les taxes de matrícula. El preu mitjà 
d'una matrícula universitària de grau 
a les Illes i al País Valencià supera 
de poc els 1.000 euros, mentre que 
a Catalunya és el doble de cara. Pel 
que fa als preus de màsters, pràcti- 
cament obligatoris per donar valor 
al grau, aquest cost es pot multipli- 
car entre quatre i cinc vegades. Això 
pràcticament ha retirat el caràcter de 
servei públic a la universitat, ja que 
segments importants de la població 
queden exclosos en no poder fer front 
a aquests costos en un sistema que, a 
més, dificulta enormement compagi- 
nar estudi i feina. 


cEl que importa és que per al ciutadà el servei sigui 
gratuit. Si el presta directament l'administració o ho 
fa una empresa privada pagada per l'administració, 
és absolutament igual. 


Quantes vegades hem sentit aquestes paraules en boca de po- 
lítics progressistes2 Doncs aquesta és una gran mentida. No és 
absolutament igual si qui presta el servei és una empresa privada 
o és l'administració directament. 


Una empresa privada només pot oferir un servei públic a un cost 
menor que una administració i, a sobre, guanyar-hi diners, d'una 
manera: oferint un servei de menys qualitat. Treballadors mal pa- 
gats, menys treballadors per usuaris, serveis i equipaments de 
poca qualitat. 

Mentre tothom pugui anar gratuitament a la 
sanitat pública, que alguna gent decideixi pagar-se 
una mútua privada no perjudica gens a la resta2. 


Això ho hem sentit dir moltes vegades a polítics de dretes i a ssen- 
yorsx a qui fa angúnia barrejar-se amb la gent treballadora. 


Aquest empitjorament dels serveis públics va de la mà de promocio- 
nar directament i indirecta la sanitat privada i l'ensenyament con- 
certat. l és que deteriorant les condicions del sistema públic s'acon- 
segueix que les usuàries que s'ho poden permetre acabin optant 
per fer-se d'una mútua privada, davant la impotència que senten 
quan els fan esperar per ser visitades i operades. La contractació de 
mútues ha augmentat un 3835 des de l'inici de les retallades. 


Però això no és cap negoci privat que pagui estrictament qui el fa 
servir. L'informe de l'Instituto para el Desarrollo e Integración de la 
Sanidad (IDIS), la mateixa patronal sanitària privado, ens revela que 
a sanitat privada bàsicament viu dels diners que les diferents ad- 
ministracions públiques li aboquen. Vaja, que tinguem mútua o no 
en tinguem, paguem o no paguem per accedir a la sanitat privado, 
igualment acabem subvencionant-la, ja que els diferents governs 
autonòmics als Paisos Catalans drenen recursos públics via concerts, 
concessions administratives o pagament del mutualisme adminis- 
tratiu (cobertura sanitària dels funcionaris públics). 


Per tenir una sanitat, una educació i una assistència social de qua- 


litat és imprescindible aconseguir que aquests serveis es prestin 
només des de la titularitat pública. Si tothom, sense distinció de 
classe, ha d'anar als mateixos hospitals i escoles, l'interès de to- 


thom serà que aquests hospitals i escoles siguin de qualitat. 


Un primer pas per avançar cap a la xarxa única pública en sanitat 
i educació és acabar amb el finançament públic a la sanitat i l'en- 


senyament privats, i una gestió 10026 pública dels serveis públics. 


Cada familia ha de tenir el dret d'escollir quina 
educació vol per al seu fill, i les escoles concertades 
permeten que això pugui ser aixío 


La llioertat d'elecció d'escola és un dels grans fraus de la transició. 
Sota aquesta idea aparentment liberal s'hi amagava la voluntat 
de continuar perpetuant el poder que l'església catòlica exercia a 
través de la seva xarxa de centres educatius. 


Sobre el paper, una escola concertada se sosté exclusivament amb 
ons públics, i cap família no està obligada a pagar cap quota ex- 
tra. A la pràctica, tothom sap que això no és així, i es produeix un 
rau massiu conegut per a tothom i sobre el qual cap administració 
pública no actua. 


La doble xarxa escolar públicoconcertada explota, d'una banda, 
a por de moltes families que una possible manca de recursos del 
sistema públic pugui afectar l'educació dels seus fills, i, de l'altra, 
el classisme d'una part de la societat que, amb l'excusa d'escollir 
projecte educatiu, el que fa és escollir la classe social amb qui es 
relacionaran els seus fills. 


endavant XXi 


organització socialista d'alliberament naciona 


Així mateix, també cal abolir les barreres que impedeixen a deter- 
minats col.lectius fer servir alguns d'aquests serveis públics. En 
primer lloc, cal abolir els repagaments i les taxes abusives. En se- 
gon lloc, els serveis públics han de ser gratuits i d'accés universal 
per a tothom que viu al nostre país, independentment de la seva 


situació administrativa. 


14 FEMINISME PER CANVIAR-HO TOT 


A banda d'impulsar la campanya 
4És de minimsx, Endavant també 
participem en una altra campanya 
de l'Esquerra Independentista 
anomenada 4Feminisme per 


canviar-ho tot. 


Per què s'ha fet la 
campanya cFeminisme 

per canviar-ho tot 2 

Perquè les dones treballadores vo- 
lem viure vides dignes: sense ser 
esclaves a la feina i a casa, sense 
sostres de vidre que limitin allò que 
volem ser, amb les condicions ma- 
terials de vida garantides, i poder 
decidir en llibertat fer una vida in- 
dependent o fer-la en comú en peu 
d'igualtat. 


Perquè necessitem que les reivindi- 
cacions de les dones treballadores 
no quedin invisibilitzades. 


Perquè volem deixar clar que les 
reivindicacions feministes han de 
portar a canvis reals, palpables i 
materials en les condicions de vida 
de les dones. 


Perquè hem de denunciar i fer front 
tant a la violència masclista com a la 
feminització de la pobresa. 


Què és la feminització de la 
pobresa2 

És el fet que les dones treballadores 
siguem més pobres pel sol fet de ser 
dones. Quatre dades ho expliquen 
clarament: 


Les dones cobrem un 2620 menys 
que els homes de mitjana. 


Gairebé la meitat de les mares sol- 
teres, separades o divorciades estem 
en risc de pobresa. 


Una de cada quatre dones que tre- 
ballem tenim un contracte a temps 
parcial, i una de cada tres, tenim un 
contracte temporal. 


Una de cada cinc dones amb feina 
assalariada cobrem menys de 800 
euros al mes. En el cas dels homes, 
un de cada dotze. 


Per què necessitem un pro- 
grama feminista2 

Volem concretar la indignació i els 
eslògans feministes a reivindicar 
l'aplicació d'un programa de me- 
sures concretes que permetin fer un 
mur de contenció contra la femi- 
nització de la pobresa, la violència 
masclista i el retorn de la dona al seu 
rol tradicional. Sabem que aquest 
programa no és la solució definiti- 
Va, sinó el punt de partida. Guanyar 
aquestes reivindicacions és només el 
primer pas en el camí cap a l'aboli- 
ció del capitalisme patriarcal. 


h. 


1. Treballem totes, treballem menys. 

Lluitem per uns salaris i pensions de 1.200 €, per la millora de les condicions de les treballadores de la 
llar, per combatre l'escletxa salarial i assolir la reducció i la compactació de la jornada laboral. També 
per l'ampliació i millora dels permisos per a la cura de les persones. Exigim la recuperació immediata 
dels articles en matèria laboral de la llei d'igualtat catalana suspesos pel Tribunal Constitucional. 


2. Impugnar el deute per guanyar drets socials i millorar les condicions materials 
de vida de les persones, especialment de les dones. 

Universalització i gestió pública dels serveis de cura, incloses la sanitat i l'educació, i ampliació de la 
llei de la dependència. 


3. Expropiar els habitatges buits. 
Apostem per la creació d'una xarxa d'habitatge públic, especialment per a les dones en risc de pobresa. 


4. Per una educació i una salut 10025 públiques i laiques, i amb perspectiva 
feminista. 
Expulsem l'església catòlica de les escoles i de la sanitat. 


5. Pels drets de totes, som antifeixistes. 
Contra el racisme i l'atac al dret de la vida de totes, eliminem la llei d'estrangeria i tanquem els CIES. 
Sortim de la Unió Europea i de l'OTAN. 


6. Dret al propi cos. 
Avortament lliure, gratuit i segur, i sense límit d'edat, i prohibició de la utilització de ventres de lloguer. 
Eliminació de la cosificació de les dones. 


7. Abordatge per a l'eliminació de la violència masclista. 

Garantia d'una xarxa d'atenció a dones víctimes de violència masclista. 

Garantia d'habitatge, de condicions laborals dignes i socials per a les dones que han patit violència 
masclista. 


8. Pla de prevenció de la violència masclista. 

Incloure la perspectiva feminista a tots els nivells de l'educació i fer formació específica de violència 
masclista a totes les persones treballadores dels serveis, dels cossos de seguretat, de l'àmbit jurídic i de 
l'administració pública. 


9, Contra la LGBTifòbia. 


Exigim el compliment i la implementació de la llei, i la inclusió de la perspectiva LGBTI a l'educació. 


10. Contra la repressió política i per la llibertat d'expressió i els drets democràtics. 
Exigim el dret a l'autodeterminació per a la sobirania de les dones. Exigim la llibertat i la fi de la doble 
repressió que pateixen les preses i exiliades polítiques, així com la derogació de la llei mordassa. 


tombant el règim: 


El passat 8 de març es dugué a ter- 
me per segona vegada una vaga ge- 
neral feminista, que resultà un èxit 
rotund: pel que fa a mobilització, 
amb centenars de milers de dones 
als carrers dels Paisos Catalans: au- 
toorganització feminista, amb dese- 
nes de comitès de vaga als diferents 
barris, pobles i ciutats, i Visibilitza- 
ció d'un moviment feminista molt 
potent, amb capacitat de generar 
consensos socials molt amplis en 
clau de ruptura feminista. 


Però les vagues generals feminis- 
tes, els 8 de març, com la resta de 
diades feministes, no són fins en 
si mateixos: res no acaba després 
de la gran vaga general que hem 
viscut. L'actual lluita feminista als 
Paisos Catalans té la capacitat de 
superar la lògica de diades puntuals 
i esdevenir motor d'una transfor- 
mació social. I els passos que s'han 
fet en aquest darrer 8 de març són 
clars: fugir del feminisme liberal 
i avançar cap a un feminisme que 


millori les condicions materials de 
vida de les dones, un feminisme 
que posi la vida al centre. En aquest 
sentit, la proposta desenvolupada 
per l'Esquerra Independentista, 
Feminisme per canviar-ho tot, ens 
permet avançar cap a un programa 
d'unitat popular feminista que posi 
al centre les dones treballadores: 
introduint la perspectiva de gène- 
re en l'anàlisi de la nostra societat 
i fent especial esment als sectors 
més invisibilitzats, les dones mi- 
grades i els col'lectius minoritaris. 
El feminisme és capaç d'articular 
un programa de vida digna per a to- 
tes les classes populars dels Paisos 
Catalans. 


Però a banda de la gran mobilit- 
zació feminista dels darrers anys i 
de l'aprofundiment en demandes 
centrals per a les dones treballa- 
dores, aquestes dones es troben 
amenaçades per una conjuntura 
política reaccionària, on l'extrema 
dreta se sent forta i personifica en 


el feminisme l'objectiu dels seus 
atacs, i les dones treballadores, i 
especialment les migrants, són les 
principals víctimes de les seves po- 
lítiques. Per aquesta situació i per 
la popularitat que ha adquirit el fe- 
minisme i les seves principals claus 
simbòliques, els partits sustentadors 
del règim modulen discursos i imat- 
ges per no perdre embranzida da- 
vant les massives mobilitzacions de 
les dones. I el feminisme liberal o 
corporatiu del Jean in es basa a as- 
solir aquella igualtat d'oportunitats 
que és impossible per a la immensa 
majoria de les dones treballadores i 
defuig de plantejar canvis estructu- 
rals per a l'eliminació de les estruc- 
tures d'explotació. 


Per això hem de tenir cura i no per- 
metre la modulació de les deman- 
des feministes enfront de l'amenaça 
de la radicalització conservadora 
del govern de l'estat. El règim del 
78 és plenament sustentador del 
sistema patriarcal que oprimeix, 


València, 8 de març de 2019 


explota i violenta les dones treba- 
lladores dels Paisos Catalans. 


Per això el feminisme ha de ser 
palanca de transformació del sis- 
tema de dalt a baix. Les veritables 
transformacions no es fan situant 
un govern, el que sigui menys con- 
servador, sinó des de la mobilitza- 
ció massiva i sostinguda als carrers, 
amb l'autoorganització de les dones 
treballadores que exigeixin l'adqui- 
sició de nous drets i construint un 
veritable programa d'Unitat Popu- 
lar Feminista, que passi de la teoria 
a la pràctica, que s'erigeixi en sentit 
comú no només de les dones, sinó 
del conjunt de les classes populars. 
El feminisme és la lluita clau per 
tombar el règim del 78 i dur a terme 
una ruptura a través de l'autodeter- 
minació dels Paisos Catalans. 

